Sag om rettigheder til oversættelser af udenlandske bogværker, som forlag har eller har haft retten til at udgive i Danmark, herunder rettighederne til digital udnyttelse af oversættelserne nav... Vis mere
Ret: Østre Landsret (2. instans)
Faggruppe: Civilsag — Almindelig civil sag
Sagsemner: Ophavsret og eneret;
Sager med en værdi over 1 mio kr.;

/

Ingen krænkelse af Gyldendals ret ved digital
udgivelse af oversættelser

Dom afsagt: 8. september 2023

Østre Landsret har den 8. september 2023 afsagt dom i en sag mellem Gyldendal A/S (”Gyldendal”) og

Lindhardt og Ringhof Forlag A/S (”L&R”).

Østre Landsret har den 8. september 2023 afsagt dom i en sag mellem Gyldendal A/S (”Gyldendal”) og
Lindhardt og Ringhof Forlag A/S (”L&R”) om, hvorvidt Gyldendal i medfør af oversættelsesaftaler indgået
med oversættere af en række litterære udenlandske værker på dansk har opnået ret til digital udnyttelse
af de pågældende oversættelser, og hvorvidt L&R har krænket denne ret.

Oversættelsesaftalerne er indgået på de standardvilkår, som fremgår af en brancheaftale fra 1980
mellem Dansk Forfatterforening og Den danske Forlæggerforening (i dag Danske Forlag).

L&R har  genudgivet de pågældende værker digitalt (som e-bog og lydbog) på grundlag af aftaler med
oversætterne og med de udenlandske forfattere. E-bogs- og lydbogsudgivelserne er sket som en del af
det af L&R i 2015 lancerede digitale bogmarked Saga.

Spørgsmålet i sagen var i første række, om brancheaftalen fra 1980 skulle forstås sådan, at den gav
forlaget en tidsubegrænset ret til digital udnyttelse af oversættelserne. Hvis det var tilfældet, var der
spørgsmål om blandt andet tilbagefald af denne ret til oversætterne, vederlag og krav om
tilbagetrækning.

Landsretten fandt, at Gyldendal under de foreliggende omstændigheder ikke kunne modsætte sig, at
oversætterne indgik aftale med andre forlag om digital udnyttelse af oversættelserne, eller kræve
betaling for sådan udgivelse. L&R blev derfor frifundet for Gyldendals påstand om betaling af vederlag
og tilbagetrækning af de digitale udgivelser. Tre af Gyldendal nedlagte anerkendelsespåstande blev
afvist.

Landsretten har behandlet sagen i første instans, da sagen er anset for principiel.